মিহাই তেনৎসেয়া

মিহাই ক্রিস্তিয়ান তেনৎসেয়া (, ; জন্ম: ৩০ ডিসেম্বর ১৯৯৮; মিহাই তেনৎসেয়া নামে সুপরিচিত) হলেন একজন রোমানীয় ববস্লেডার। তিনি আন্তর্জাতিক প্রতিযোগিতার মঞ্চে ববস্লের টু-ম্যান বিভাগে রোমানিয়ার প্রতিনিধি হিসেবে আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

তেনৎসেয়া রোমানিয়ার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন। এছাড়াও তিনি ২০১৬ শীতকালীন যুব অলিম্পিকে অংশগ্রহণ করেছেন।

প্রারম্ভিক জীবন
মিহাই ক্রিস্তিয়ান তেনৎসেয়া ১৯৯৮ সালের ৩০শে ডিসেম্বর তারিখে রোমানিয়ার আরগেশে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
তেনৎসেয়া রোমানিয়ার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।

তিনি চিপ্রিয়ান দারোচির সাথে জুটি হিসেবে ববস্লের টু-ম্যান প্রতিযোগিতায় অংশগ্রহণ করেছিলেন। তেনৎসেয়া প্রতিযোগিতায় ৪:০০.৭৬ সময়ে সমাপ্তি রেখা অতিক্রম করে সার্বিকভাবে ষোড়শ স্থান অধিকার করেছিলেন।

অন্যদিকে, তিনি রাউল দোব্রে, চিপ্রিয়ান দারোচি এবং ক্রিস্টিয়ান রাদুর সাথে দলগতভাবে ববস্লের ফোর-ম্যান প্রতিযোগিতায় অংশগ্রহণ করেছিলেন। তেনৎসা প্রতিযোগিতায় ৩:৫৭.৬৫ সময়ে সমাপ্তি রেখা অতিক্রম করে সার্বিকভাবে ত্রয়োদশ স্থান অধিকার করেছিলেন।

তথ্যসূত্র

বহিঃসংযোগ



বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রোমানীয় পুরুষ ববস্লেডার
বিষয়শ্রেণী:রোমানিয়ার অলিম্পিক ববস্লেডার
বিষয়শ্রেণী:২০২২ শীতকালীন অলিম্পিকের ববস্লেডার